Ronald Kwemoi

Ronald Chebolei Kwemoi (født 1995 i Mount Elgon District) er en kenyansk friidrettsutøver som konkurrerer i friidrett og terrengløp. Han har sølvmedalje på 1500 meter fra Samveldelekene 2014 og bronse på samme distanse fra Afrikamesterskapet i friidrett 2014 som fremste internasjonale meritter. 

 Idrettskarriere 
Kwemoi måtte avslutte skolegangen i 2009 på grunn av dårlig økonomi, og satser på friidrett for å komme seg ut av fattigdommen med Godwill Kipruto som trener.IAAF - Rono and Muriuki win Kenyan World Cross Trials in Nairobi, besøkt 27. desember 2015. Han flyttet til Iten i 2012, og begynte på universitetet der, med Juan Pineda som trener. 

2013
Han begynte å markere seg på nasjonalt nivå i 2013, med seier i juniorklassen i et terrengløp i den nasjonale terrengløpserien (KCB/AK National Cross Country series) i januar.IAAF - Victories from Chebet and Mwangangi in Kericho wrap up AK XC series, besøkt 27. desember 2015. I februar 2013 vant han juniorklassen ved det kenyanske mesterskapet i terrengløp (8 km), der han overraskende slo Leonard Barsoton og juniorverdensmester Conseslus Kipruto. Dette gjorde at han ble tatt ut til VM i terrengløp 2013 i Bydgoszcz i Polen, der han kom på 9.-plass individuelt i juniorklassen, og Kenya fikk sølv i lagkonkurransen.IAAF - 40th IAAF World Cross Country Championships 2013 - Bydgoszcz (Myslecinek Park), POLAND 24 MAR 2013 - Junior Race - men, besøkt 27. desember 2015.IAAF - 40th IAAF World Cross Country Championships 2013 - Bydgoszcz (Myslecinek Park), POLAND 24 MAR 2013 - Junior Race - men - Final - Team, besøkt 27. desember 2015. Etter dette flyttet han til Japan for å trene mer på bane, og i juni vant han 1500 meter ved Hokuren Distance Challenge Fukagawa Meet, på 3:45,39, der han representerte Team Komori Corp.Japan Running News - Barsoton Over Karemi in Fukagawa, besøkt 27. desember 2015. Han løp også 5000 meter på 13:41.99. 

2014
Kwenoi vant også 1500 meter ved sesongåpningen i 2014, som var Kanaguri Memorial Meet i april, der han satte personlig rekord på 3:42,45.Japan Running News - Mwangi Leads Season-Opening Kanaguri Memorial Meet, besøkt 27. desember 2015. Han forbedret rekorden sin til 3:42,25 ved Hyogo Relays.Haaa.jp - 第62回兵庫リレーカーニバル , besøkt 27. desember 2015. I forkant av det kenyanske mesterskapet i friidrett vant han 1500 meter ved østjapanmesterskapet og North Rift Valley-mesterskapet, og han vant sin første nasjonale tittel som senior da han vant 1500 meter ved det kenyanske mesterskapet. Han vant også Diamond League-stevnet Athletissima, på 3:31,48, foran sterke utøvere som Aman Wote, Matthew Centrowitz og Abdalaati Iguider.IAAF - Bondarenko wins again in Lausanne, Protsenko joins 2.40m club – IAAF Diamond League, besøkt 27. desember 2015. Dette var den raskeste tiden av en juniorutøver på nesten ti år, og plasserte ham på 4.-plass på all time high-listen.IAAF - 1500 Metres - men - junior - outdoor All time best, besøkt 27. desember 2015. 

Ved Herculis-stevnet i Monaco i 2014 prøvde Asbel Kiprop å sette ny verdensrekord, og ni av deltakerne i dette feltet satte personlig rekord. Kwemoi løp på 3:28,81 og satte ny juniorverdensrekord, og tiden plasserte han på delt 7.-plass på 1500 noen sinne.LetsRun.com - One of the Greatest 1500s Ever: Silas Kiplagat Fastest Time in 10 Years, World Junior Record, 7 Men (and Nick Willis) Sub 3:30, Leo Manzano and Matt Centrowitz PR, besøkt 27. desember 2015. Han kom på 2.-plass på 1500 meter ved Samveldelekene 2014, bak sin landsmann James Kiplagat Magut, og ved Afrikamesterskapet 2014 kom han på 3.-plass. 

2015
Han deltok ved Panafrikanske leker 2015, der han kom på 4.-plass på 1500 meter.

2019
I 2019 kom han på 7. plass på 1500 meter under VM i friidrett 2019 i Doha, Qatar.

 Referanser 

 Eksterne lenker 

  Profil hos All-Athletics 
  Profil hos Samveldelekene 2014 

Kategori:Personer fra Bungoma County i Kenya
Kategori:Personer fra Nyeri
Kategori:Kenyanske mellomdistanseløpere
Kategori:Kenyanske langdistanseløpere
Kategori:Kenyanske terrengløpere
Kategori:Olympiske sølvmedaljevinnere for Kenya
Kategori:Olympiske sølvmedaljevinnere i friidrett
Kategori:Kenyanske mestere i friidrett
Kategori:Deltakere for Kenya under Afrikamesterskapet i friidrett 2014
Kategori:Friidrettsutøvere under Samveldelekene 2014
Kategori:Deltakere for Kenya under Samveldelekene 2014
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kenya under VM i friidrett 2017
Kategori:Deltakere for Kenya under VM i friidrett 2019
Kategori:Deltakere for Kenya under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024